અહીં જણાવ્યા તેમાંના એક અથવા એકથી વધુ કારણોથી વાળના મૂળમાં યોગ્ય સફાઈ, રક્તસંચાર અને પોષણનો અભાવ થવાથી મૂળ જલ્દીથી તૂટી જાય તેવા નબળા બની જાય છે. જે સામાન્ય ઝટકા, દબાણ તો વળી માત્ર ઓળવાથી પણ મૂળમાંથી તો ક્યારેક વચ્ચેથી તૂટી જાય છે. પરિસ્થિતિ જ્યારે વધુ ગંભીર બને ત્યારે સવારે સૂઈને ઉઠ્યા પછી ઓશિકા પર વાળ ખરેલા હોય છે, વાળ ધોયા પછી બાથરૂમની ગટરની ઝાળી પર વાળનાં ગુછછા જામેલાં દેખાય છે, ટુવાલમાં – કાંસકામાં વાળ ચોંટી જાય છે. આમ અતિશય પ્રમાણમાં વાળ ઉતરવા લાગે ત્યારે જાત-જાતનાં ખતરા-અખતરા છોડી ડોક્ટરની સલાહ લેવામાં આવે છે.